

REPUBLIKA HRVATSKA NACRT PRIJEDLOGA

ISTARSKA ŽUPANIJA

OPĆINA KRŠAN

OPĆINSKO VIJEĆE

52232 Kršan, Blaškovići 12

OIB: 84077929159

Tel: +385 (0)52 378 222, fax: +385 (0)52 378 223

E-mail: opcina-krsan@pu.t-com.hr, [www.krsan.hr](http://www.krsan.hr)

KLASA: 024-05/25-01/\_\_

URBROJ: 2163-22-25-\_\_

Kršan, \_\_\_\_\_\_\_\_\_\_\_ 2025.

Na temelju članka 42. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24) i članka 19. Statuta Općine Kršan („Službeno glasilo Općine Kršan“, br. 6/09, 5/13, 2/18, 5/20, 2/21 i 20/23), Općinsko vijeće Općine Kršan, na sjednici održanoj dana \_\_\_\_\_\_\_\_\_\_\_2025. donosi

**O D L U K U**

**o izmjeni Odluke o lokalnim porezima Općine Kršan**

**Članak 1.**

 U Odluci o lokalnim potezima Općine Kršan („Službeno glasilo Općine Kršan“, broj 20/23.) članak 1. Odluke mijenja se i glasi:

„Ovom Odlukom propisuje se vrsta poreza koje uvodi Općina Kršan (u daljnjem tekstu: Općina), visina stope poreza na potrošnju i nadležno porezno tijelo za utvrđivanje i naplatu poreza, visinu poreza na nekretnine i nadležno porezno tijelo za utvrđivanje i naplatu poreza“.

**Članak 2.**

Članak 2. alineja 2. Odluke mijenja se i glasi:

 „2. Porez na nekretnine“.

**Članak 3.**

Naziv Odjeljka 2. iznad članka 5. Odluke mijenja se i glasi:

 „2. Porez na nekretnine“.

**Članak 4.**

 Članak 5. stavak 1. i 2 . Odluke brišu se.

**Članak 5.**

 Članak 6. Odluke mijenja se i glasi:

„Porez na nekretnine plaće se godišnje, u iznosu **od 5,00 eura/m²** korisne površine nekretnine, na cijelom području Općine Kršan.

**Članak 6.**

Danom stupanja na snagu ove Odluke prestaje važiti Odluka o lokalnim porezima Općine Kršan („Službeno glasilo Općine Kršan“, broj 18/17 i 20/23 ).

Postupci u svezi sa utvrđivanjem i naplatom općinskih poreza započeti do dana stupanja na snagu ove Odluke, dovršiti će se prema odredbama Odluke o lokalnim porezima Općine Kršan („Službeno glasilo Općine Kršan“, broj 18/17 i 20/23).

 **Članak 7.**

Ova Odluka o Izmjeni Odluke o lokalnim porezima Općine Kršan stupa na snagu dan nakon objave u „Službenom glasilu Općine Kršan“.

 PREDSJEDNIK OPĆINSKOG VIJEĆA

 Silvano Uravić

O B R A Z L O Ž E NJ E

Prijedloga Odluke o izmjeni Odluke o lokalnim porezima Općine Kršan

1. PRAVNI TEMELJ ZA DONOŠENJE ODLUKE

 Pravni temelj za donošenje Odluke o izmjeni Odluke o lokalnim porezima Općine Kršan je u člancima 20. i 42. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24).

Člankom 19. Statuta Općine Kršan („Službeno glasilo Općine Kršan“, broj 06/09, 05/13, 02/18, 05/20, 2/21 i 20/23.) propisana je ovlast Općinskog vijeća za donošenje odluka i drugih općih akata kojima se uređuju pitanja iz samoupravnog djelokruga Općine Kršan.

1. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI NA PREDLOŽENI NAČIN

 Na temelju odredbi članka 20. dosadašnjeg Zakona o lokalnim porezima („Narodne novine“ br. 115/16, 101/17, 114/22 i 114/23), bilo je propisano da jedinice lokalne samouprave mogu uvesti porez na potrošnju, porez na kuće za odmor i porez na korištenje javnih površina. Temeljem članka 42. navedenog Zakona bilo je propisano da predstavničko tijelo svojom odlukom utvrđuje, za potrebe plaćanja poreza na potrošnju, visinu poreza na potrošnju, za potrebe plaćanja porez na kuće za odmor, visinu poreza na kuće za odmor, a za potrebe plaćanja poreza na korištenje javnih površina, što se smatra javnom površinom, visinu, način i uvijete plaćanja poreza na korištenje javnih površina te nadležno porezno tijelo za utvrđivanje i naplatu pojedinog poreza. Prema odredbama Zakona o lokalnim porezima porez na kuće za odmor plaćale su pravne i fizičke osobe vlasnici kuća za odmor i to u rasponu od 0,60 do 5,00 eura/m² korisne površine kuće za odmor. U skladu s time, Općinsko vijeće Općine Kršan donijelo je Odluku o lokalnim porezima Općine Kršan („Službeno glasilo Općine Kršan“, br. 20/23). Predmetnom Odlukom, između ostalog utvrđena je visina poreza na kuće za odmor od 3,00 eura/m² korisne površine kuće za odmor, za cijelo područje Općine Kršan. U skladu s odredbama Zakona prihod od poreza na kuće za odmor pripadao je Općini Kršan u 100%-tnom iznosu. Sukladno odredbama članka 20. i članka 42. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24), utvrđeno je da tijela jedinice lokalne samouprave donose odluku o uvođenju poreza, te da predstavnička tijela jedinice lokalne samouprave svojom Odlukom utvrđuju visinu uvedenih poreza.

Stupanjem na snagu Zakona o izmjenama i dopuni Zakona o lokalnim porezima („Narodne novine“, br. 152/24), ključna izmjena odnosi se na promjenu naziva poreza na kuće za odmor u porez na nekretnine, dok je člankom 4. st.1. Zakona o izmjenama i dopuni Zakona o lokalnim porezima („Narodne novine“, br. 152/24), propisano je da se porez na nekretnine plaća godišnje od 0,60 do 8,00 eura/m² korisne površine nekretnine, određene propisom kojim se uređuju uvjeti i mjerila za izračun zaštićene najamnine. Bitno je naglasiti da je člankom 2. st.1. Zakona o izmjenama i dopuni Zakona o lokalnim porezima („Narodne novine“, br. 152/24), propisano da su jedinice lokalne samouprave dužne uvesti porez na nekretnine. Osim, toga propisano je da se prihod od poreza na nekretnine dijeli tako da je 80% udio jedinice lokalne samouprave na čijem se području nekretnina nalazi, a 20% udio jedinice područne (regionalne) samouprave na čijem se području nekretnina nalazi.

 Člankom 12. Zakona o izmjenama i dopuni Zakona o lokalnim porezima propisano je da su jedince lokalne samouprave dužne uskladiti Odluke o porezima s odredbama istoga, te

Odluku predstavničkog tijela, jedinice lokalne samouprave, dužne su donijeti te dostaviti Ministarstvu financija, Poreznoj upravi najkasnije do 28. veljače 2025. godine, a ista se primjenjuje stupanjem na snagu Zakona o izmjenama i dopuni Zakona o lokalnim porezima („Narodne novine, br. 152/24) od 1. siječnja 2025. godine.

Nadalje, prema prijedlogu Odluke porez na nekretnine plaća se godišnje po četvornom metru korisne površine te iznosi 5,00 eura po četvornom metru korisne površine nekretnine.

Predložena visina poreza na nekretnine proizlazi iz odredbi zakona i propisana je u granicama od 0,60 do 8,00 eura/m² korisne površine nekretnine.

 Slijedom navedenoga, utvrđen je prijedlog Odluke o izmjenama Odluke o lokalnim porezima na području Općine Kršan na način da predložena Odluka sadrži propisani iznos visine poreza na nekretnine u granicama propisanim Zakonom o izmjenama i dopuni Zakona o lokalnim porezima.

 Sukladno odredbama članka 73. Zakona o lokalnoj i područnoj (regionalnoj) samoupravi (''Narodne Novine'' br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) predloženo je da Odluka stupi na snagu dan nakon objave u Službenom glasilu Općine Kršan zbog usklade Odluke sa Izmjenama i dopunama Zakona o lokalnim porezima te dostave Odluke Poreznoj upravi najkasnije do 28. veljače 2025. za primjenu tijekom 2025.

 III. OCJENA POTREBNIH SREDSTAVA

 Za provođenje ove Odluke nije potrebno osigurati financijska sredstva iz Proračuna Općine Kršan

 OPĆINSKI NAČELNIK